
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1275 


Το παρόν Φ.Ε.Κ. επανεκτυπώθηκε λόγω λάθους 


26 Ιουνίου 2015 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Ανάθεση καθηκόντων σε Πάρεδρο του Συμβουλίου 
της Επικράτειας, για άσκηση νομοπαρασκευαστι¬ 
κού έργου, στο Νομικό Γραφείο της Προεδρίας 
της Δημοκρατίας. 1 

ΑΠΟΦΑΣΕΙΣ 

Επιδότηση της πρακτικής άσκησης των μαθητών 
ΕΠΑ.Σ. Μαθητείας του ΟΑΕΔ του Ν. 3475/2006 
(ΦΕΚ Α' 146), που θα απασχοληθούν στο Δημό¬ 
σιο, σε φορείς του Δημοσίου Τομέα, σε Ο.Τ.Α., σε 
ιδιωτικές επιχειρήσεις, σε συνεταιρισμούς, σε σω¬ 
ματεία κ,λπ. για το έτος 2015. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Ανάθεση καθηκόντων σε Πάρεδρο του Συμβουλίου της 
Επικράτειας, για άσκηση νομοπαρασκευαστικού έρ¬ 
γου, στο Νομικό Γραφείο της Προεδρίας της Δημο¬ 
κρατίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1. Του άρθρου 89 του Συντάγματος. 

2. Του άρθρου 41 του Κώδικα Οργανισμού Δικαστηρίων 
Και Κατάστασης Δικαστικών Λειτουργών (κυρωτικός 
νόμος 1756/1988, Α'35) όπως ισχύει. 

3. Των άρθρων 2 παράγραφος 3 και 3 παράγραφος 3 
του Π.δ. 351/1991 (Α'121). 

Β. Την απόφαση του Ανωτάτου Δικαστικού Συμβουλίου 
Διοικητικής Δικαιοσύνης, με αριθμό 8/2015. 

Μετά από πρόταση του Υπουργού Δικαιοσύνης, Δια¬ 
φάνειας και Ανθρωπίνων Δικαιωμάτων, αποφασίζουμε: 

Αναθέτουμε στον Πάρεδρο του Συμβουλίου της Επι¬ 
κράτειας Νικόλαο Μαρκόπουλο του Κωνσταντίνου, κα¬ 
θήκοντα άσκησης νομοπαρασκευαστικού έργου στο 
Νομικό Γραφείο της Προεδρίας της Δημοκρατίας, πα¬ 
ράλληλα με την άσκηση των δικαστικών του καθηκό¬ 


ντων, για χρονικό διάστημα ενός ημερολογιακού έτους 
από την δημοσίευση στην Εφημερίδα της Κυβερνήσεως 
του παρόντος προεδρικού διατάγματος. 

Στον Υπουργό Δικαιοσύνης, Διαφάνειας και Ανθρω¬ 
πίνων Δικαιωμάτων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 26 Ιουνίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθμ. οικ. 29378/408 (2) 

Επιδότηση της πρακτικής άσκησης των μαθητών ΕΠΑ.Σ. 
Μαθητείας του ΟΑΕΔ του Ν. 3475/2006 (ΦΕΚ Α' 146), 
που θα απασχοληθούν στο Δημόσιο, σε φορείς του 
Δημοσίου Τομέα, σε Ο.Τ.Α., σε ιδιωτικές επιχειρή¬ 
σεις, σε συνεταιρισμούς, σε σωματεία κ,λπ. για το 
έτος 2015. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ - ΠΟΛΙΤΙΣΜΟΥ, 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 2 του άρθρου 10 του 
Ν. 1346/1983 «Τροποποίηση και συμπλήρωση διατάξε¬ 
ων της εργατικής νομοθεσίας και ρύθμιση διαφόρων 
θεμάτων» (ΦΕΚ Α'46). 

2. Τις διατάξεις του άρθρου 10 του Ν. 1545/1985 «Εθνι¬ 
κό σύστημα προστασίας από την ανεργία και άλλες 
διατάξεις» (ΦΕΚ Α' 91). 

3. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ Α' 267), όπως τροποποιήθηκε 
με τον Ν. 3840/2010 «Αποκέντρωση, απλοποίηση και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007 - 2013 και άλλες διατάξεις» (ΦΕΚ Α' 53) και ισχύει, 
και ιδίως το άρθρο 10 παρ. 5. 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του Π.δ. 63/2005 (ΦΕΚ Α' 98). 

5. Τις διατάξεις του άρθρου 40 του Ν. 849/1978 «Περί 
παροχής κινήτρων διά την ενίσχυσιν της περιφερειακής 
και οικονομικής αναπτύξεως της Χώρας» (ΦΕΚ Α' 232), 
όπως συμπληρώθηκε με το άρθρο 8 του Ν. 2129/1993 
«Αύξηση συντάξεων και άλλες διατάξεις» (ΦΕΚ Α' 57) 
και ισχύει. 

6. Τις διατάξεις του άρθρου 1 παρ. 6 του Ν. 1256/1982 
«Για την πολυθεσία, την πολύ απασχόληση και την κα¬ 
θιέρωση ανωτάτου ορίου απολαβών στο δημόσιο τομέα 
καθώς για το Ελεγκτικό Συνέδριο, το Νομικό Συμβούλιο 
του Κράτους και άλλες διατάξεις» (ΦΕΚ Α' 65), του άρ¬ 
θρου 51 του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ Α' 101), του άρθρου 
14 του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ Α' 28) και του άρθρου 1 του Ν. 2527/1997 «Τρο¬ 
ποποίηση και συμπλήρωση διατάξεων του Ν. 2190/1994 
και άλλες διατάξεις» (ΦΕΚ Α' 206). 

7. Τον Ν. 3475/2006 «Οργάνωση και λειτουργία της 
δευτεροβάθμιας επαγγελματικής εκπαίδευσης και άλ¬ 
λες διατάξεις» (ΦΕΚ Α' 146). 

8. Τις διατάξεις του άρθρου 1ου της υποπαραγρά- 
φου ΙΑ.11 «Νέο σύστημα διαμόρφωσης νόμιμου κατώ- 
τατου μισθού και κατώτατου ημερομίσθιου για τους 
εργαζομένους ιδιωτικού δικαίου όλης της χώρας» του 
Ν. 4093/2012 «Εγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016-Επείγοντα Μέτρα 
Εφαρμογής του Ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016» (ΦΕΚ 
Α' 222). 

9. Τις διατάξεις του Ν. 4186/2013 «Αναδιάρθρωση της 
Δευτεροβάθμιας Εκπαίδευσης και άλλες διατάξεις» 
(ΦΕΚ Α' 193) και ιδίως το άρθρο 46. 

10. Το άρθρο 51 του Ν. 4262/2014 «Απλούστευση της 
αδειοδότησης για την άσκηση οικονομικής δραστηρι¬ 
ότητας και άλλες διατάξεις» (ΦΕΚ Α' 114), με το οποίο 
παρατείνεται η λειτουργία των ΕΠΑ.Σ. Μαθητείας του 
ΟΑΕΔ για τα σχολικά έτη 2014-2015 και 2015-2016. 

11. Τις διατάξεις των άρθρων 20, παρ. ιβ', 24 παρ. 4 
στοιχ. γ' και 177 του Ν. 4270/2014 «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(ΦΕΚ Α' 143). 

12. Τις διατάξεις του άρθρου 27 του Ν. 4320/2015 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των κυβερνητικών οργάνων και λοιπές 
διατάξεις» (ΦΕΚ Α' 29). 

13. Τ ις διατάξεις των άρθρων 1 και 2 του Β.δ./3-06-1952 
«Περί εκπαιδεύσεως μαθητών - τεχνιτών» (ΦΕΚ Α' 157). 

14. Το Β.δ. 405/1971 «Περί οργανώσεως, συγκροτήσεως 
και λειτουργίας των υπηρεσιών του ΟΑΕΔ» (ΦΕΚ Α' 123) 
και τον Ν. 2956/2001 «Αναδιάρθρωση ΟΑΕΔ και άλλες 
διατάξεις» (ΦΕΚ Α' 258), όπως ισχύουν. 

15. Το Ν.δ. 356/1974 «Περί Κωδικός Εισπράξεως Δημο¬ 
σίων Εσόδων» (ΦΕΚ Α'90), όπως ισχύει. 


16. Το Π.δ. 113/2010 «Ανάληψη υποχρεώσεων από τους 
διατάκτες» (ΦΕΚ Α' 194). 

17. Το Π.δ. 111/2014 «Οργανισμός Υπουργείου Οικονο¬ 
μικών» (ΦΕΚ Α' 178). 

18. Το Π.δ. 113/2014 «Οργανισμός Υπουργείου Εργασίας 
και Κοινωνικής Αλληλεγγύης» (ΦΕΚ Α' 180). 

19. Το Π.δ. 114/2014 «Οργανισμός Υπουργείου Παιδείας 
και Θρησκευμάτων» (ΦΕΚ Α' 181). 

20. Το Π.δ. 116/2014 «Οργανισμός Υπουργείου Ανάπτυ¬ 
ξης και Ανταγωνιστικότητας» (ΦΕΚΑ' 185). 

21. Το Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ Α' 20). 

22. Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 21). 

23. Τον Κανονισμό (ΕΚ) αριθ. 1083/2006 του Συμβου¬ 
λίου της 11ης Ιουλίου 2006 περί καθορισμού γενικών 
διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο και το Τα¬ 
μείο Συνοχής και την κατάργηση του κανονισμού (ΕΚ) 
αριθ. 1260/1999, όπως ισχύει. 

24. Τον Κανονισμό (ΕΚ) αριθ. 1828/2006 της Επιτρο¬ 
πής της 8ης Δεκεμβρίου 2006 για τη θέσπιση κανόνων 
σχετικά με την εφαρμογή του κανονισμού (ΕΚ) αριθ. 
1083/2006 του Συμβουλίου περί καθορισμού γενικών 
διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο και το Τα¬ 
μείο Συνοχής και του Κανονισμού (ΕΚ) αριθ. 1080/2006 
του Ευρωπαϊκού Κοινοβουλίου και του Συμβουλίου για 
το Ευρωπαϊκό Ταμείο Περιφερειακής Ανάπτυξης, όπως 
ισχύει. 

25. Την υπ’ αριθμ. Ε (2007) 6015/29.11.2007 απόφαση της 
Επιτροπής για την έγκριση του Εθνικού Στρατηγικού Πλαι¬ 
σίου Αναφοράς (ΕΣΠΑ) (Κωδικός ΘΘΙ2007ΘΒ6υΝ5001). 

26. Την υπ’ αριθμ. Θ/2007/5634-16.11.2007 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Εκπαίδευση και Δια Βίου Μάθηση» 
(Κωδικός ΟΟΙ 20070Β05υΡ0002). 

27. Την υπ’ αριθμ. Υ6/27-01-2015 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(ΦΕΚ Β' 204). 

28. Την υπ’ αριθμ. Υ58/16-02-2015 «Ανάθεση αρμοδιο¬ 
τήτων στην Αναπληρώτρια Υπουργό Εργασίας και Κοι¬ 
νωνικής Αλληλεγγύης, Ουρανία Αντωνοπούλου» (ΦΕΚ 
Β' 253). 

29. Την υπ’ αριθμ. Υ59/16-02-2015 «Ανάθεση αρμοδιοτή¬ 
των στον Αναπληρωτή Υπουργό Οικονομικών Δημήτριο 
Μάρδα» (ΦΕΚ Β' 256). 

30. Την υπ’ αριθμ. 1016784/1299-25/0016/26-02-1997 από¬ 
φαση του Υπουργού Οικονομικών «Είσπραξη εσόδων 
υπέρ τρίτων από τις Δημόσιες Οικονομικές Υπηρεσίες» 
(ΦΕΚ Β' 120), όπως ισχύει. 

31. Την υπ’ αριθμ. 40041/12-04-2007 κοινή απόφαση 
των Υπουργών Εθνικής Παιδείας και θρησκευμάτων και 
Απασχόλησης και Κοινωνικής Προστασίας «Μετατροπή 
των Τεχνικών Επαγγελματικών Εκπαιδευτηρίων (ΤΕΕ) 
Μαθητείας Α' Κύκλου του ΟΑΕΔ σε Επαγγελματικές 
Σχολές (ΕΠΑΣ) Μαθητείας του ΟΑΕΔ» (ΦΕΚ Β' 639). 

32. Την υπ’ αριθμ. 14053/ΕΥΣ 1749/2008 απόφαση του 
Υπουργού Οικονομίας και Οικονομικών με θέμα «Υπουρ¬ 
γική απόφαση συστήματος διαχείρισης» (ΦΕΚ Β' 540), 
όπως τροποποιήθηκε και ισχύει. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

33. Τις με αριθμό 18503/11-9-2013 και 18505/11-9-2013 
Αποφάσεις του Ειδικού Γραμματέα ΥΠΑΙΔΘ, σχετικά με 
την ένταξη της πράξης «Πρακτική άσκηση των ΕΠΑ.Σ 
Μαθητείας του ΟΑΕΔ - ΑΠ 4 και ΑΠ 5 στο Επιχειρησι¬ 
ακό Πρόγραμμα «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 
2007-2013». 

34. Την υπ’ αριθμ. 25940/15-12-2014 απόφαση του Ειδι¬ 
κού Γ ραμματέα ΥΠΑΙΔΘ, σχετικά με την 3ι Τροποποίηση 
της πράξης «Πρακτική άσκηση των ΕΠΑ.Σ. Μαθητείας 
του ΟΑΕΔ - Α.Π.4» του Ε.Π. «ΕΚΠΑΙΔΕΥΣΗ ΚΑΙ ΔΙΑ ΒΙΟΥ 
ΜΑΘΗΣΗ 2007-2013» και αφορά στην επιδότηση της 
πρακτικής άσκησης μέχρι 30/06/2015. 

35. Το ισχύον θεσμικό και κανονιστικό πλαίσιο, εθνι¬ 
κό και κοινοτικό, που αναφέρεται στην υλοποίηση και 
διαχείριση συγχρηματοδοτούμενων πράξεων και το 
Εγχειρίδιο Διαδικασιών Διαχείρισης και Ελέγχου Συγ¬ 
χρηματοδοτούμενων Πράξεων. 

36. Την υπ’ αριθμ. 49176/2777/23-12-2014 απόφαση του 
Υπουργού Εργασίας, Κοινωνικής Ασφάλισης και Πρόνοι¬ 
ας «Εγκριση προϋπολογισμού του Οργανισμού Απασχο- 
λήσεως Εργατικού Δυναμικού οικονομικού έτους 2015» 
(Α.Δ.Α.: ΩΕΕΨΛ-ΩΛΠ). 

37. Την υπ’ αριθμ. 609/11/3-03-2015 απόφαση του Δ.Σ. 
του ΟΑΕΔ που υπεβλήθη στο Υπουργείο Εργασίας και 
Κοινωνικής Αλληλεγγύης με το με αριθμό 19641/05-03- 
2015 έγγραφο του ΟΑΕΔ σχετικά με την επιδότηση της 
πρακτικής άσκησης των μαθητών των ΕΠΑ.Σ. Μαθητεί¬ 
ας του ΟΑΕΔ του Ν. 3475/2006 (ΦΕΚ Α' 146), που θα 
απασχοληθούν στο Δημόσιο, σε φορείς του Δημοσίου 
Τομέα, σε επιχειρήσεις Ο.Τ.Α., σε ιδιωτικές επιχειρήσεις 
ή εκμεταλλεύσεις, σε συνεταιρισμούς, σε σωματεία κλπ, 
για το έτος 2015. 

38. Την υπ’ αριθμ. 23249/17-03-2015 Βεβαίωση της Δ/ 
νσης Οικονομικών Υπηρεσιών του ΟΑΕΔ, σύμφωνα με τις 
διατάξεις του άρθρου 11, παρ. 2 του Π.δ. 113/10 (ΦΕΚ Α' 194). 

39. Την υπ’ αριθμ. οικ. 12404/617/26-03-2015 Εισήγη¬ 
ση του Προϊσταμένου της Γ ενικής Δ/νσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης σύμφωνα με την 
παρ. 5(ε) του άρθρου 24 του Ν. 4270/2014 (ΦΕΚ Α' 143). 

40. Την ανάγκη επιδότησης πρακτικής άσκησης 
9.800 μαθητών των ΕΠΑ.Σ. Μαθητείας του ΟΑΕΔ του 
Ν. 3475/2006 (ΦΕΚ Α' 146), που θα απασχοληθούν στο 
Δημόσιο, σε φορείς του Δημοσίου Τομέα, σε Ο.Τ.Α., σε 
επιχειρήσεις Ο.Τ.Α., σε ιδιωτικές επιχειρήσεις ή εκμεταλ¬ 
λεύσεις, σε συνεταιρισμούς, σε σωματεία κ.τ,λ. 

41. Το γεγονός ότι από τις διατάξεις της παρού- 
σης προκαλείται δαπάνη συνολικού ποσού ύψους 
19.272.000,0 0€ σε βάρος του ΚΑΕ 0545 του προϋπολο¬ 
γισμού του Ο.Α.Ε.Δ. του έτους 2015. 

Στο ως άνω ποσό περιλαμβάνεται πίστωση ύψους 
2.700.000,00€, η οποία αφορά τον άξονα προτεραιότη¬ 
τας 4 της πράξης «Πρακτική Ασκηση των ΕΠΑ.Σ. Μαθη¬ 
τείας του Ο.Α.Ε.Δ. - Α.Π. 4» του Ε.Π. «ΕΚΠΑΙΔΕΥΣΗ ΚΑΙ 
ΔΙΑ ΒΙΟΥ ΜΑΘΗΣΗ 2007-2013», έχει εγκριθεί με την υπ’ 
αριθμ. 25940/15-12-2014 απόφαση του Ειδικού Γ ραμματέα 
ΥΠΑΙΔΘ και θα συγχρηματοδοτηθεί από το Π.Δ.Ε. (ΣΑΕ 
1348, κωδικός έργου 2010ΣΕ13480012), αποφασίζουμε: 

ΑΡΘΡΟ 1 

Ο ΘΕΣΜΟΣ ΤΗΣ ΜΑΘΗΤΕΙΑΣ 

Οι Σχολές Μαθητείας ιδρύθηκαν με το Β.δ./3-06-1952 
«Περί εκπαιδεύσεως μαθητών - τεχνιτών» και εντάχθη¬ 


καν στη Δευτεροβάθμια Εκπαίδευση με το Ν. 1566/1985 
(ΦΕΚ Α' 167). 

Με το Ν. 2640/1998 «Δευτεροβάθμια Τεχνική - Επαγ¬ 
γελματική και άλλες διατάξεις» (ΦΕΚ Α' 206) εντάχθηκαν 
πλήρως στο θεσμικό πλαίσιο της Δευτεροβάθμιας Εκ¬ 
παίδευσης (ΤΕΕ Α και Β Κύκλου). Σήμερα λειτουργούν ως 
Επαγγελματικές Σχολές (ΕΠΑ.Σ) βάσει του Ν. 3475/2006 
«Οργάνωση και Λειτουργία της Δευτεροβάθμιας Επαγ¬ 
γελματικής Εκπαίδευσης και άλλες διατάξεις» (ΦΕΚ Α' 
146), του άρθρου 46 του Ν. 4186/13 «Αναδιάρθρωση της 
Δευτεροβάθμιας Εκπαίδευσης (ΦΕΚ Α' 193) και του άρ¬ 
θρου 51 του Ν. 4262/2014 (ΦΕΚ Α' 114). Στις Σχολές αυτές 
εφαρμόζεται το εκπαιδευτικό σύστημα της Μαθητείας. 

Η Μαθητεία αποτελεί σύστημα επαγγελματικής και 
τεχνικής εκπαίδευσης στο πλαίσιο της Δευτεροβάθμιας 
Εκπαίδευσης. Στα προγράμματα Μαθητείας εφαρμόζε¬ 
ται το δυϊκό σύστημα εκπαίδευσης. Η υλοποίηση των 
προγραμμάτων Μαθητείας γίνεται κατά το θεωρητικό 
και εργαστηριακό μέρος στις ΕΠΑ.Σ Μαθητείας, κατά 
δε το πρακτικό σε φορείς/επιχειρήσεις του ιδιωτικού 
ή δημοσίου τομέα. 

ΑΡΘΡΟ 2 

ΕΠΙΔΟΤΗΣΗ ΠΡΑΚΤΙΚΗΣ ΑΣΚΗΣΗΣ 
ΠΛΑΙΣΙΟ ΕΝΤΑΞΗΣ - ΠΡΟΫΠΟΛΟΓΙΣΜΟΣ 
ΚΑΙ ΔΙΑΡΚΕΙΑ ΤΗΣ ΕΠΙΔΟΤΗΣΗΣ 

Η επιδότηση της πρακτικής άσκησης μαθητών των 
ΕΠΑ.Σ Μαθητείας του Ν. 3475/2006 (ΦΕΚ Α' 146), που θα 
απασχοληθούν στο Δημόσιο, σε φορείς του Δημοσίου 
Τομέα, σε Ο.Τ.Α., σε επιχειρήσεις Ο.Τ.Α., σε ιδιωτικές 
επιχειρήσεις ή εκμεταλλεύσεις, σε συνεταιρισμούς, σε 
σωματεία κ.λπ. το έτος 2015 ανέρχεται στο ποσό των 
11€ ανά ημέρα κατά το χρονικό διάστημα από 1-1-2015 
έως και 31-12-2015. 

Το ποσό της επιδότησης των 11€ θα καταβάλλεται 
στους εργοδότες, που απασχολούν μαθητές, ή στους 
μαθητές για κάθε ημέρα πρακτικής άσκησης τετραή¬ 
μερης, πενθήμερης ή εξαήμερης απασχόλησης, ανεξάρ¬ 
τητα από το εξάμηνο πρακτικής άσκησης, στο οποίο 
βρίσκονται. 

Η επιδότηση δεν θα καταβάλλεται για τις ημέρες της 
σπουδαστικής άδειας, κανονικής άδειας, ασθένειας, δώ¬ 
ρων και λοιπών επιδομάτων, (όπου αυτά εξακολουθούν 
να ισχύουν), διότι αυτή καταβάλλεται μόνο για τις ημέ¬ 
ρες πραγματοποίησης πρακτικής άσκησης, βάσει της 
ισχύουσας νομοθεσίας. 

Στις περιπτώσεις σπουδαστικής και κανονικής άδειας 
οι εργοδότες υποχρεούνται να καταβάλουν ολόκληρο 
το προβλεπόμενο ημερομίσθιο στους μαθητές. 

Στις περιπτώσεις απουσίας λόγω ασθένειας εφαρμό¬ 
ζονται οι διατάξεις των άρθρων 657-658 του Α.Κ. 

Ο προβλεπόμενος για επιδότηση αριθμός μαθητών 
ανέρχεται σε 9.800 για το χρονικό διάστημα από 1-1-2015 
έως 31-12-2015. 

Η δαπάνη που θα προκληθεί αναλύεται ως εξής: 

Α' ΤΑΞΗ 

4.800 μαθητές χ 11€/ημέρα = 52.800 €/ημέρα 

52.800€/ημέρα χ 5 ημέρες/εβδομάδα = 264.000€/εβδο- 
μάδα 

264.000€/εβδομάδα χ 4 εβδομάδες/μήνα = 1.056.000€/ 
μήνα 

1.056.000€/μήνα χ 12 μήνες/έτος = 12.672.000€/έτος 
(1/1/2015 - 31/12/2015) 

Β' ΤΑΞΗ 

5.000 μαθητές χ 11€/ημέρα = 55.000€/ημέρα 

55.000€/ημέρα χ 5 ημέρες/εβδομάδα=275.000€/εβδο- 
μάδα 

275.000€/εβδομάδα χ 4 εβδομάδες/μήνα =1.100.000€/ 
μήνα 

1.100.000€/μήνα χ 6 μήνες/έτος = 6.600.000€/εξάμηνο 
(1/1/2015 - 30/6/2015) 

ΣΥΝΟΛΙΚΟ ΠΟΣΟ: 19.272.000 € 

Για το ανωτέρω ποσό των 19.272.000 ευρώ υπάρχει 
σχετική πρόβλεψη στον προϋπολογισμό του ΟΑΕΔ 
έτους 2015 και συγκεκριμένα στον ΚΑΕ 0545 «Επιδόμα¬ 
τα εκπαιδευόμενων σε σχολές». 

Το ποσό των 12.672.000 €, που εκτιμάται ότι θα δαπα- 
νηθεί το 2015 για την επιδότηση της πρακτικής άσκησης 
των μαθητών της Α' Τάξης των ΕΠΑ.Σ, αναμένεται να 
συγχρηματοδοτηθεί από την Ευρωπαϊκή Ένωση στο 
πλαίσιο της Πρωτοβουλίας για την Απασχόληση των 
Νέων (ΠΑΝ) και της εξειδίκευσης των παρεμβάσεων του 
ΟΑΕΔ στο Σχέδιο Δράσης «Εγγύηση για τη Νεολαία». 
Έχει ήδη κατατεθεί ΤΔΠΠ, κατόπιν πρόσκλησης της ΕΥΔ 
του Ε.Π. «Ανάπτυξη Ανθρώπινου Δυναμικού» (κωδικός 
πρόσκλησης ΝΕ0ΕΠ07). Η χρηματοδότηση αφορά τους 
Άξονες Προτεραιότητας 7, 8, 9 «Διευκόλυνση της Πρό¬ 
σβασης στην απασχόληση» του Επιχειρησιακού Προ¬ 
γράμματος «Ανάπτυξη Ανθρώπινου Δυναμικού» 2007- 
2013. Σε περίπτωση μη ένταξης στην Πρωτοβουλία για 
την Απασχόληση των Νέων, το ανωτέρω ποσό καλύπτε¬ 
ται από τον προϋπολογισμό του ΟΑΕΔ του έτους 2015 
σύμφωνα με τις διατάξεις της παρούσας απόφασης. 

Από το συνολικό ποσό των 6.600.000 €, που εκτιμάται 
ότι θα δαπανηθεί το 2015 για την επιδότηση της Πρα¬ 
κτικής Ασκησης των μαθητών της Β' Τάξης των ΕΠΑ.Σ, 
μέρος αυτού για τον Άξονα Προτεραιότητας 4 (Περιφέ¬ 
ρειες Ανατ. Μακεδονίας-Θράκης, Ηπείρου, Ιονίων Νήσων, 
Πελοποννήσου, Βορείου Αιγαίου, Κρήτης, Θεσσαλίας και 
Δυτικής Ελλάδας) συγχρηματοδοτείται από την Ευρω- 
παϊκήΈνωση στο πλαίσιο του Επιχειρησιακού Προγράμ¬ 
ματος «Εκπαίδευση και Δια Βίου Μάθηση». Η ως άνω 
συγχρηματοδότηση (για τον Άξονα Προτεραιότητας 4) 
προκύπτει από την υπ’ αριθμ. 25940/15-12-2014 απόφα¬ 
ση του Ειδικού Γραμματέα ΥΠΑΙΔΘ, σχετικά με την 3ι 
Τροποποίηση της πράξης «Πρακτική άσκηση των ΕΠΑ.Σ 
Μαθητείας του ΟΑΕΔ-ΑΠ 4» του Ε.Π. «ΕΚΠΑΙΔΕΥΣΗ ΚΑΙ 
ΔΙΑ ΒΙΟΥ ΜΑΘΗΣΗ 2007-2013» και αφορά την επιδότηση 
της πρακτικής άσκησης μέχρι 30/6/2015. Υπεύθυνη Αρχή 
για τη διαχείριση και παρακολούθηση της υλοποίησης 
της πράξης είναι η Ειδική Υπηρεσία Διαχείρισης του 
Επιχειρησιακού Προγράμματος «ΑΝΑΠΤΥΞΗ ΑΝΘΡΩΠΙ¬ 
ΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ», 
του Υπουργείου Οικονομίας, Υποδομών, Ναυτιλίας και 
Τουρισμού. Δικαιούχος της πράξης, σύμφωνα με τα ορι¬ 
ζόμενα στο Ν. 3614/2007 ορίζεται ο ΟΑΕΔ. 

Η επιδότηση της Πρακτικής Ασκησης των μαθητών Β' 
Τάξης για το μέρος που αφορά στον Αξονα 5 (Περιφέ¬ 
ρειες Αττικής, Κεντρικής και Δυτικής Μακεδονίας) δύνα- 
ται να συγχρηματοδοτηθεί από το Ε.Π. Εκπαίδευση και 
Δια Βίου Μάθηση καθώς έχει υποβληθεί σχετικό ΤΔΠΠ 
(Τεχνικό Δελτίο Προτεινόμενης Πράξης) και εκκρεμεί 
η έγκρισή του. Για την κάλυψη της δαπάνης έχει γίνει 
σχετική πρόβλεψη σε βάρος του ΚΑΕ 0545 του προϋ¬ 
πολογισμού του ΟΑΕΔ του έτους 2015 και υφίστανται 
επαρκείς πιστώσεις. 


Το μέρος της επιδότησης που αφορά στον Άξονα 
6 (Περιφέρειες Στερεός Ελλάδας και Νοτίου Αιγαίου) 
λόγω υποχρηματοδότησης του συγκεκριμένου Άξονα 
καλύπτεται από τον προϋπολογισμό του ΟΑΕΔ έτους 
2015 (ΚΑΕ 0545). 

ΑΡΘΡΟ 3 

ΣΤΟΧΟΣ ΤΗΣ ΠΡΑΞΗΣ - ΩΦΕΛΟΥΜΕΝΟΙ 

Στόχος της πράξης είναι η εξασφάλιση, μέσω της 
παράλληλης επαγγελματικής εκπαίδευσης στο σχολείο 
και τον πραγματικό χώρο εργασίας, της κατά το μέγι¬ 
στο δυνατό ανάπτυξης επαγγελματικών δεξιοτήτων και 
εργασιακής εμπειρίας. 

Ωφελούμενοι της πράξης είναι το σύνολο των μαθη¬ 
τών των ΕΠΑ.Σ Μαθητείας του ΟΑΕΔ που φοιτούν στις 
εν λόγω Σχολές κατά το χρονικό διάστημα 1-1-2015 έως 
και 31-12-2015. 

ΑΡΘΡΟ 4 

ΜΗΤΡΩΑ ΕΡΓΟΔΟΤΩΝ - 
ΕΥΡΕΣΗ ΘΕΣΕΩΝ ΠΡΑΚΤΙΚΗΣ ΑΣΚΗΣΗΣ 

Α) Σε κάθε ΕΠΑ.Σ τηρείται Μητρώο εργοδοτών Ιδιωτι¬ 
κού Τομέα, το οποίο εμπλουτίζεται και επικαιροποιείται 
σε συνεχή βάση, με ευθύνη των υπευθύνων εκπαιδευτι¬ 
κών για πρακτική άσκηση και για το οποίο ενημερώνεται 
η Διεύθυνση Εκπαίδευσης ΟΑΕΔ. 

Β) Όλες οι επιχειρήσεις, των οποίων η δραστηριό¬ 
τητα συνάδει με τις ειδικότητες και τα προγράμματα 
σπουδών των ΕΠΑ.Σ, είναι δυνατόν να ενταχθούν στο 
ως άνω Μητρώο. 

ΑΡΘΡΟ 5 

ΟΡΟΙ ΥΛΟΠΟΙΗΣΗΣ ΠΡΑΚΤΙΚΗΣ ΑΣΚΗΣΗΣ 

5.1. Η πρακτική άσκηση των μαθητών των ΕΠΑ.Σ Μα¬ 
θητείας πραγματοποιείται σε επιχειρήσεις του Δημο¬ 
σίου ή Ιδιωτικού Τομέα, σε αντίστοιχες εργασίες με 
την ειδικότητα τους, βάσει προγράμματος και είναι 4 
ημερολογιακά εξάμηνα. 

Τα εξάμηνα αυτά καλούνται ΕΞΑΜΗΝΑ ΠΡΑΚΤΙΚΗΣ 
ΑΣΚΗΣΗΣ και διακρίνονται σε 1°, 2°, 3° και 4°. 

Η ημερομηνία λήξης του τελευταίου εξαμήνου πρα¬ 
κτικής άσκησης ταυτίζεται με την ημερομηνία λήξης 
του διδακτικού έτους. 

Η ημερήσια απασχόληση όλων των πρακτικά ασκου¬ 
μένων ορίζεται στις έξι (6) ώρες. 

5.2. Υποχρεώσεις εργοδοτών 

Η επιχείρηση, που απασχολεί μαθητές υποχρεούταί: 

α) Να υπογράφει το Συμφωνητικό Μαθητείας. 

β) Να εφαρμόζει το ειδικό πρόγραμμα πρακτικής άσκη¬ 
σης των μαθητών. 

γ) Να διαθέτει, για την απαιτούμενη από το πρόγραμ¬ 
μα χρονική διάρκεια, το απαραίτητο προσωπικό και τις 
κατάλληλες εγκαταστάσεις για την εφαρμογή του προ¬ 
γράμματος άσκησης. 

δ) Να δέχεται το εποπτικό προσωπικό των ΕΠΑ.Σ Μα¬ 
θητείας για τον έλεγχο της εφαρμογής του προγράμμα¬ 
τος και να συνεργάζεται με αυτό, για τη βελτίωση της 
πρακτικής άσκησης, καθώς και για την αξιολόγηση της 
απόδοσης των πρακτικά ασκουμένων σε αυτή μαθητών. 

ε) Να τηρεί τους αυστηρότερους όρους ασφαλείας και 
προστασίας των μαθητών, που προβλέπονται από τις 
κείμενες διατάξεις, για την ασφάλεια των εργαζομένων, 
χωρίς να απαιτείται η έκδοση βιβλιαρίου ανηλίκων του 
Ν. 1837/1989. 

στ) Να ακυρώσει το Συμφωνητικό Μαθητείας, αν ο 
μαθητής διακόψει τη φοίτηση του στην ΕΠΑ.Σ Μαθη¬ 
τείας, ή δεν είναι συνεπής προς τις υποχρεώσεις του. 

5.3. Υποχρεώσεις μαθητών 

Οι μαθητές είναι υποχρεωμένοι να παρακολουθούν τα 
προγράμματα πρακτικής άσκησης, καθόσον μαθητής, 
που συστηματικά και αδικαιολόγητα απουσιάζει από 
την πρακτική του άσκηση και εφόσον οι απουσίες του 
υπερβαίνουν το 1/6 των εργασίμων ημερών του εξα¬ 
μήνου Μαθητείας, χάνει την ιδιότητα του μαθητή των 
ΕΠΑ.Σ Μαθητείας, με απόφαση του Διοικητή και μετά 
από εισήγηση του Συλλόγου Διδασκόντων. 

Μαθητής, ο οποίος έχει τοποθετηθεί σε εργασία από 
τη Διεύθυνση Εκπαίδευσης, ή από την ΕΠΑ.Σ Μαθητεί¬ 
ας και στη συνέχεια, με υπαιτιότητα του και χωρίς τη 
συναίνεση της ΕΠΑ.Σ Μαθητείας χάσει αυτή τη θέση, 
δεν έχει δικαίωμα απαίτησης επανατοποθέτησης, αλλά 
είναι υποχρεωμένος να αναζητήσει μόνος του εργασία. 

5.4. Συμφωνητικό Μαθητείας 

Ο μαθητής ή ο κηδεμόνας του, (σε περίπτωση που 
είναι ανήλικος), υπογράφει με τον εργοδότη ή τον εκ¬ 
πρόσωπο του, αμέσως μόλις προσληφθεί, Συμφωνητικό 
Μαθητείας σε έντυπο, που χορηγείται από την ΕΠΑ.Σ 
Μαθητείας και το οποίο επικυρώνεται υπογραφόμενο 
από το Διευθυντή της ΕΠΑ.Σ. 

Ο τύπος και το περιεχόμενο του Συμφωνητικού Μα¬ 
θητείας καθορίζονται με απόφαση του Διοικητή του 
ΟΑΕΔ και σε αυτό αναφέρεται κυρίως ο χρόνος έναρξης 
και λήξης της πρακτικής άσκησης του μαθητή και οι 
υποχρεώσεις της επιχείρησης, που απορρέουν από την 
εφαρμογή του προγράμματος Μαθητείας. 

Το συμφωνητικό αυτό συντάσσεται σε τρία αντίγραφα 
και λαμβάνουν από ένα οι κατωτέρω: 
α)ο μαθητής, ή ο γονέας, ή ο κηδεμόνας 
β) ο εργοδότης 
γ) η ΕΠΑ.Σ Μαθητείας 

5.5. Παρακολούθηση Εφαρμογής Προγράμματος Πρα¬ 
κτικής Άσκησης 

Την εποπτεία, για την εφαρμογή του προγράμματος 
πρακτικής άσκησης στους τόπους εργασίας των μαθη¬ 
τών ασκεί ο ΟΑΕΔ με τους εκπαιδευτικούς των ΕΠΑ.Σ 
Μαθητείας. 

Την ευθύνη του συντονισμού, για την εφαρμογή της 
εποπτείας στο πρόγραμμα πρακτικής άσκησης, έχει ο 
Διευθυντής της ΕΠΑ.Σ Μαθητείας, σύμφωνα με τις εκά- 
στοτε υφιστάμενες αποφάσεις της Διοίκησης του ΟΑΕΔ. 

Έργο των εκπαιδευτικών στην προκειμένη περίπτωση 
είναι: 

α) Να παρακολουθούν την ακριβή εφαρμογή των προ¬ 
γραμμάτων πρακτικής άσκησης στις επιχειρήσεις, στις 
οποίες είναι τοποθετημένοι μαθητές των ΕΠΑ.Σ Μαθη¬ 
τείας και να υποβάλουν σχετικές εκθέσεις. 

β) Να επιλαμβάνονται, προκειμένου να επιλυθούν οι 
τυχόν διαφορές μεταξύ μαθητών και εργοδοτών. 

γ) Να συνεργάζονται με τους εποπτεύοντες τους μα¬ 
θητές σε κάθε επιχείρηση, αλλά και με τη Διεύθυνση 
της ΕΠΑ.Σ Μαθητείας, προκειμένου να εξασφαλιστούν 
οι καλύτερες δυνατές προϋποθέσεις πρακτικής και θε¬ 
ωρητικής κατάρτισης. 

Τα συμπεράσματα από τους επιτόπιους ελέγχους 
στους χώρους εργασίας αποτυπώνονται κάθε μήνα σε 
επί μέρους εκθέσεις των εκπαιδευτικών και αποστέλ- 
λονται στη Διεύθυνση Εκπαίδευσης του ΟΑΕΔ. 


Για τη διενέργεια των ως άνω ελέγχων προκαλείται 
δαπάνη η οποία μπορεί να εκτιμηθεί εκ των προτέρων, 
καθόσον εξαρτάται από πραγματικά γεγονότα (αριθμός 
πραγματοποιούμενων ελέγχων κλπ), έχουν δε εγγράφει 
οι απαιτούμενες πιστώσεις στον προϋπολογισμό του 
ΟΑΕΔ έτους 2015, ενώ για τα επόμενα οικονομικά έτη 
θα ληφθεί μέριμνα για την εγγραφή των αντίστοιχων 
πιστώσεων στον εν λόγω προϋπολογισμό. 

Η δαπάνη από τη διενέργεια των ελέγχων δεν αποτε¬ 
λεί επιλέξιμη δαπάνη του προγράμματος και θα βαρύνει 
τον προϋπολογισμό του ΟΑΕΔ. 

5.6. Τα ανωτέρω προβλέπονται αναλυτικά στην υπ’ 
αριθμ. 40087/6-12-2007 (ΦΕΚ 2376/Β') κοινή απόφαση 
των Υπουργών Εθνικής Παιδείας και Θρησκευμάτων 
και Απασχόλησης και Κοινωνικής Προστασίας με θέμα 
«Κανονισμός Λειτουργίας των Επαγγελματικών Σχολών 
Μαθητείας (ΕΠΑ.Σ) του ΟΑΕΔ του Ν. 3475/2006». 

ΑΡΘΡΟ 6 

ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

6.1. Οταν η επιδότηση καταβάλλεται στους εργοδότες 

Οι εργοδότες, που δικαιούνται επιδότηση, αποστέλ¬ 
λουν στις αντίστοιχες ΕΠΑ.Σ, όπου φοιτούν οι μαθη¬ 
τές, σχετικό έγγραφο με αναλυτικό μηνιαίο δελτίο 
παρουσίας, που περιλαμβάνει το ονοματεπώνυμο των 
απασχολούμενων μαθητών, την ειδικότητα τους, τις 
ημέρες απασχόλησης τους, το ποσό που αντιστοιχεί 
για την επιδότηση από τον ΟΑΕΔ και τη στήλη υπεύ¬ 
θυνης δήλωσης, όπου υπογράφουν οι μαθητές, συνο- 
δευόμενο από βεβαίωση - υπεύθυνη δήλωση (του άρθ. 
8 του Ν. 1599/1986), ως απόδειξη, ότι έχουν καταβληθεί 
οι ασφαλιστικές εισφορές για τους μαθητές, ή Αναλυ¬ 
τικές Δηλώσεις (ΑΠΔ) του τριμήνου πληρωμής. Η ως 
άνω κατάσταση θεωρείται από το Διευθυντή της ΕΠΑ.Σ 
Μαθητείας. 

Τα σχετικά δικαιολογητικά και οι πρωτότυπες κατα¬ 
στάσεις με το ακριβές ποσό μετά τον έλεγχο ΑΠΔ-ΙΚΑ 
για τους μαθητές, υποβάλλονται στην οικεία Περιφε¬ 
ρειακή Διεύθυνση με διαβιβαστικό έγγραφο, στο οποίο 
υπάρχει η υπογραφή του Διευθυντή της ΕΠΑ.Σ και η 
σφραγίδα του Σχολείου, προκειμένου να γίνει ο έλεγχος 
και να δοθεί η τελική έγκριση. 

Η καταβολή της επιδότησης στους εργοδότες γίνεται 
από την ΕΠΑ.Σ Μαθητείας και υπεύθυνος για την κατα¬ 
βολή είναι ο Διευθυντής. 

Ο εργοδότης, ο οποίος έχει συμφωνήσει με το σχο¬ 
λείο, ότι θα λαμβάνει αυτός την επιδότηση, οφείλει στο 
τέλος κάθε μήνα να καταβάλει το σύνολο της αμοιβής 
στο μαθητή, που αντιστοιχεί στα πραγματοποιηθέντα 
ημερομίσθιά του. 

Η καταβολή της επιδότησης θα αποδεικνύεται από 
τον τραπεζικό λογαριασμό του μαθητή. 

Η επιδότηση καταβάλλεται στους εργοδότες εντός 
του εξαμήνου σε δύο δόσεις ανά τρίμηνο δεδουλευμένα. 
Το ποσό της επιδότησης των 11€ καταβάλλεται εξ ολο¬ 
κλήρου στο μαθητή από τον εργοδότη για κάθε ημέρα 
πρακτικής άσκησης και αποτελεί μέρος της ημερήσιας 
αμοιβής, που υποχρεούται να καταβάλει ο εργοδότης 
για τον πρακτικά ασκούμενο (σύμφωνα με τα προβλε- 
πόμενα στην παρούσα). 

Σε περίπτωση, που ο εργοδότης δεν τηρεί μία από τις 
υποχρεώσεις, οι οποίες προβλέπονται από τις διατάξεις 
της κείμενης νομοθεσίας, υποχρεούται να επιστρέφει 

την επιδότηση, που πήρε μέχρι την ημέρα της εξακρί¬ 
βωσης της μη τήρησης αυτής, επιφυλασσόμενης κάθε 
τυχόν άλλης νόμιμης κύρωσης. 

6.2. Όταν η επιδότηση καταβάλλεται στο μαθητή 

Οι φορείς, που απασχολούν για την πρακτική τους 
άσκηση μαθητές, οι οποίοι δικαιούνται επιδότηση, απο¬ 
στέλλουν στις αντίστοιχες ΕΠΑ.Σ, όπου φοιτούν οι μαθη¬ 
τές, επικυρωμένο μηνιαίο δελτίο παρουσίας και πλήρους 
απασχόλησης των μαθητών στην επιχείρηση, που τους 
προσκομίζουν οι μαθητές, σαν φύλλα εντύπου ή σαν 
φυλλάδια, το οποίο αποτελεί το ατομικό βιβλίο παρου¬ 
σίας των μαθητών, καθ' όλη την διάρκεια του έτους. 

Τα ως άνω φύλλα, τα οποία πρωτοκολλούνται στη 
Γραμματεία της Σχολής, θα πρέπει να αποστέλλονται 
στις ΕΠΑ.Σ το αργότερο εντός ΙΟημέρου από την λήξη 
κάθε μήνα. 

Στη συνέχεια οι ΕΠΑ.Σ, με βάση τα δελτία παρουσί¬ 
ας - απασχόλησης, που λαμβάνουν από τους φορείς, 
συντάσσουν μηνιαίες καταστάσεις ημερών εργασίας 
των πρακτικά ασκουμένων μαθητών με το ποσό της 
επιδότησης, που δικαιούνται. 

Οι ως άνω καταστάσεις αποστέλλονται στην οικεία 
Περιφερειακή Διεύθυνση του ΟΑΕΔ για έγκριση και στη 
συνέχεια οι διαχειριστές των ΕΠΑ.Σ προβαίνουν στην 
πίστωση των, κατά περίπτωση, ποσών στους ατομικούς 
τραπεζικούς λογαριασμούς των μαθητών. 

Η επιδότηση στους μαθητές καταβάλλεται μετά το 
πέρας κάθε μήνα και εφόσον έχουν υποβληθεί τα δελτία 
παρουσίας, καθώς και η απόδειξη, ότι έχουν καταβληθεί 
οι ασφαλιστικές εισφορές. 

Και στην ως άνω περίπτωση καταβολής της επιδότη¬ 
σης στον μαθητή ο Διευθυντής της ΕΠΑ.Σ είναι υπεύθυ¬ 
νος του έργου και υπεύθυνος της καταβολής. 

Ο Διευθυντής της ΕΠΑ.Σ Μαθητείας, προκειμένου να 
καταβάλει την επιδότηση στους μαθητές, θα πρέπει 
να ελέγχει τις ΑΠΔ των επιχειρήσεων, που έχουν υπο¬ 
βληθεί στο ΙΚΑ. 

6.3. Και στις δύο περιπτώσεις καταβολής της επιδό¬ 
τησης, όταν ο εργοδότης είναι Δημόσιος φορέας και 
απασχολεί πάνω από 30 μαθητές, προκειμένου να τύχει 
επιδότησης, υποβάλλει κάθε μήνα μία συγκεντρωτική 
κατάσταση με το ονοματεπώνυμο των μαθητών, την 
ειδικότητα, τις ημέρες εργασίας του μήνα, το ημερήσιο 
επίδομα, το συνολικό ποσό της επιδότησης και στήλη 
με υπογραφή του μαθητή. 

6.4. Όταν γίνει η κατάθεση των χρημάτων στην τρά¬ 
πεζα επ' ονόματι των δικαιούχων φορέων, το γραμμάτιο 
είσπραξης, που θα εκδώσει η Τράπεζα διατηρείται στο 
Σχολείο σαν εξοφλητικός τίτλος. 

6.5. Ως προθεσμία καταβολής της επιδότησης και στις 
δύο ως άνω περιπτώσεις ορίζονται οι τρεις (3) μήνες από 
το τέλος του κάθε τριμήνου, με την προϋπόθεση, ότι ως 
τρίμηνα νοούνται οι μήνες Ιανουάριος - Φεβρουάριος 
- Μάρτιος (Ιο τρίμηνο), Απρίλιος - Μάιος - Ιούνιος (2ο 
τρίμηνο), Ιούλιος - Αύγουστος - Σεπτέμβριος (3ο τρίμηνο) 
και Οκτώβριος - Νοέμβριος - Δεκέμβριος (4ο τρίμηνο). 

6.6. Διευκρινίζεται, ότι από το ως άνω χρονικό διάστη¬ 
μα (των 3 μηνών) οι δύο (2) μήνες θα αφορούν αυστηρά 
και αποκλειστικά στη συγκέντρωση των δικαιολογητι- 
κών από πλευράς των ΕΠΑ.Σ Μαθητείας και ο ένας (1) 
μήνας θα αφορά στη διαδικασία ελέγχου και τελικής 
έγκρισης από πλευράς Περιφερειακής Διεύθυνσης. (Ση¬ 
μειώνουμε, ότι ο ένας μήνας θα υπολογίζεται βάσει 


αριθμού πρωτοκόλλου της Περιφερειακής Διεύθυνσης). 

Εάν παρέλθει το τρίμηνο και δεν έχει εισπραχθεί από 
τους ως άνω δικαιούχους, (εργοδότη ή μαθητή), η επι¬ 
δότηση, οι περιπτώσεις εκπρόθεσμης καταβολής των 
ποσών τη επιδότησης θα εγκρίνονται κατ’ εξαίρεση με 
απόφαση του Διοικητή του ΟΑΕΔ, μετά από αιτιολογη¬ 
μένη πρόταση των Διευθυντών των ΕΠΑ.Σ. 

6.7. Στις περιπτώσεις καταβολής της επιδότησης απευ¬ 
θείας στους μαθητές δύναται να λαμβάνεται μέριμνα 
από το Διευθυντή της ΕΠΑ.Σ και υπεύθυνο του έργου, 
ώστε τα αναλογούντα ποσά να καταβάλλονται στους 
μαθητές κάθε μήνα και εφόσον έχουν συγκεντρωθεί 
τα προαπαιτούμενα δικαιολογητικά. Η εν λόγω οδηγία 
παρέχεται, προκειμένου οι μαθητές να λαμβάνουν το 
συντομότερο δυνατό το σύνολο των δεδουλευμένων 
τους. 

ΑΡΘΡΟ 7 

ΕΛΕΓΧΟΣ - ΔΗΜΟΣΙΟΝΟΜΙΚΕΣ ΔΙΟΡΘΩΣΕΙΣ 

Προκειμένου να διασφαλιστεί η αποτελεσματικότητα 
και η ορθή εφαρμογή των πράξεων, τα αρμόδια όργανα 
σύμφωνα με το θεσμικό πλαίσιο που διέπει το ΕΣΠΑ 
λαμβάνουν τα αναγκαία μέτρα με σκοπό: 

α. Τη χρηστή και αποτελεσματική διαχείριση των Πό¬ 
ρων, 

β. Την τήρηση των εθνικών και κοινοτικών διατάξεων, 
γ. Την ορθή υλοποίηση του φυσικού αντικειμένου, σύμ¬ 
φωνα με την απόφαση ένταξης της πράξης, 
δ. Την επιλεξιμότητα των δαπανών των δράσεων και 
την αιτιολόγησή τους, 

ε. Την πρόληψη ή την διαπίστωση τυχόν παραβάσεων 
και την επιβολή κυρώσεων, 
στ. Την ανάκτηση τυχόν αχρεωστήτως καταβληθέ- 
ντων ποσών, μετά τη διαπίστωση σχετικής παράβασης, 
ζ. Την εξασφάλιση επαρκούς διαδρομής ελέγχου. 

Για τα ζητήματα επαληθεύσεων, ελέγχου, δημοσιονο¬ 
μικών διορθώσεων εφαρμόζονται οι διατάξεις της με 
αριθμ. 14053/ΕΥΣ 1749/08 (ΦΕΚ 540 Β727-3-2008) από¬ 
φασης «Υπουργική απόφαση συστήματος διαχείρισης», 
όπως εκάστοτε ισχύει. 

ΑΡΘΡΟ 8 

ΤΗΡΗΣΗ ΟΡΩΝ ΠΛΗΡΟΦΟΡΗΣΗΣ 
ΚΑΙ ΔΗΜΟΣΙΟΤΗΤΑΣ 

1. Σε κάθε περίπτωση δημοσιοποίησης/δημοσίευσης 
των πράξεων, εκ μέρους του ΟΑΕΔ, γίνεται μνεία για τη 
συμμετοχή στη χρηματοδότηση της Ευρωπαϊκής Ένω¬ 
σης και ειδικότερα του Ευρωπαϊκού Κοινωνικού Ταμείου 
και του Ελληνικού Δημοσίου, αναφερόμενοι στο αρμόδιο 
για το Επιχειρησιακό Πρόγραμμα Υπουργείο (Οικονομί¬ 
ας, Υποδομών, Ναυτιλίας και Τουρισμού). 

2. Ολοι οι φορείς των πράξεων αποτελούν ουσιαστι¬ 
κούς συντελεστές διάχυσης της πληροφορίας στους/ 
στις ωφελούμενους/ες και, υπό την έννοια αυτή, χρη¬ 
σιμοποιούν, ορθολογικά, κάθε πρόσφορο μέσο, που θα 
συμβάλλει στη διαφάνεια και στην απόκτηση χρηστικής 
πληροφορίας από τον πληθυσμό στόχο. 

3. Όλοι οι εμπλεκόμενοι φορείς είναι υποχρεωμένοι 
να τηρούν και να καταθέτουν στοιχεία φυσικού αντι¬ 
κειμένου βάσει του Παραρτήματος XXIII, σύμφωνα με 
τα αναγραφόμενα στον Κανονισμό (ΕΚ) 1828/2006 της 
Επιτροπής της 8ης Δεκεμβρίου 2006, βάσει των οδηγιών 
της αντίστοιχης Διαχειριστικής Αρχής και τις απαιτή¬ 
σεις των πράξεων. 

Όλοι οι φορείς υποχρεούνται να τηρούν αρχείο των 
δράσεων δημοσιότητας που υλοποιούν, ως προς το 
φυσικό και το οικονομικό τους αντικείμενο. 

Σε κάθε περίπτωση, ο Δικαιούχος σε συνεργασία με 
την αντίστοιχη Διαχειριστική Αρχή του Ε.Π., επιμελεί¬ 
ται τρόπους κωδικοποίησης της δημοσιοποίησης των 
ωφελουμένων, όπου και εάν αυτό απαιτείται, ώστε να 
τηρείται πάντα η διάταξη περί μη δημοσιοποίησης των 
ονομάτων των ωφελουμένων από δράσεις που συγχρη- 
ματοδοτούνται από το ΕΚΤ. Ο Δικαιούχος υποχρεούται 
στην τήρηση των απαιτήσεων των Κανόνων πληροφό¬ 
ρησης και Δημοσιότητας. 


Η ισχύς της παρούσας απόφασης αρχίζει από 1/01/2015. 
Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Ιουνίου 2015 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ, ΥΠΟΔΟΜΩΝ, 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 


ΠΟΛΙΤΙΣΜΟΥ, ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΑΡΙΣΤΕΙΔΗΣ ΜΠΑΛΤΑΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


ΔΗΜΗΤΡΙΟΣ ΜΑΡΔΑΣ ΟΥΡΑΝΙΑ ΑΝΤΩΝΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β 1 . 9 Γ - θ-πιαϊΙ: ννοόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 27 526061 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































